L-UE qed taġġorna r-regoli tas-suq tal-elettriku tagħha għal grilja Ewropea aktar b'saħħitha, aktar ekoloġika u aktar konnessa Ir-regoli tas-suq tal-elettriku tal-Ewropa qed jiġu aġġornati biex jitjieb il-funzjonament tas-suq, tissaħħaħ il-pożizzjoni tal-konsumaturi u titwitta t-triq għat-transizzjoni lejn enerġija nadifa. L-ambaxxaturi tal-istati membri tal-UE llum approvaw qbil mal-Parlament Ewropew dwar direttiva u regolament dwar it-tfassil tas-suq tal-elettriku. Dan iwitti t-triq għall-adozzjoni finali taż-żewġ fajls, li huma l-pedamenti tal-pakkett dwar l-enerġija nadifa. Il-qbil mal-Parlament Ewropew intlaħaq fis-sigħat bikrin tad-19 ta' Diċembru 2018. Fost l-elementi ewlenin tad-direttiva dwar l-elettriku hemm aktar drittijiet għall-konsumaturi, li ser ikunu jistgħu jipparteċipaw b'mod aktar attiv fis-suq, kif ukoll dispożizzjonijiet dwar l-istabbiliment tal-prezzijiet u s-sjieda tal-faċilitajiet ta' ħżin. Ir-regolament dwar l-elettriku jistabbilixxi regoli għan-negozjar tal-elettriku bil-għan li jitjieb il-funzjonament tas-suq u li jkun iffaċilitat il-kummerċ transkonfinali fl-elettriku. Jistabbilixxi wkoll il-kundizzjonijiet li bihom l-istati membri jistgħu jistabbilixxu mekkaniżmi ta' kapaċità. Il-passi li jmiss Il-Parlament Ewropew mistenni jivvota fuq iż-żewġ fajls f'Marzu. Wara dan, issir l-adozzjoni finali fil-Kunsill. It-testi ser jidħlu fis-seħħ 20 jum wara l-pubblikazzjoni tagħhom f' Il-Ġurnal Uffiċjali tal-Unjoni Ewropea Ir-regoli tas-suq tal-elettriku tal-Ewropa lesti għat-transizzjoni tal-enerġija: qbil proviżorju bejn il-Presidenza u l-Parlament (stqarrija għall-istampa, 19/12/2018) Test tal-qbil rigward id-direttiva dwar l-elettriku + COR1 + COR2 Test tal-qbil rigward ir-regolament dwar l-elettriku + COR1